ตัวร้อนมากค่ะ เป็นๆหายๆ ข้าวกินได้นิดเดียว ปวดกล้ามเนื้อท้องตอนลุกขึ้นเวลานอนมากค่ะ ตอนอาเจียนก็ขมมากเลยค่ะ
สวัสดีค่ะ อาการมีไข้ ปวดกล้ามเนื้อ อาจเกิดจาก-ไข้หวัดใหญ่ มักมีไอ น้ำมูก เจ็บคอร่วมด้วย-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดแนะนำพบแพทย์เพื่อตรวจร่างกายเพิ่มเติมให้ได้การวินิจฉัยที่แน่ชัดการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆ